**Саопштење за јавност**

**„Ефикасно управљање локалном јавном имовином“**

*Топола, 04.04.2019, Визиторски центар*

У Тополи је данас на уводној конференцији представњен нови пројекат „Ефикасно управљање локалном јавном имовином“, коју организују партнерски Општина Топола и партнери на пројекту: Општина Рековац, Општина Лапово и Развојни бизнис центар Крагујевац.

Пројекат се реализује у оквиру Програма Exchange 5, који финансира Европска унија из алокације за ИПА 2014, а спроводи Министарство државне управе и локалне самоуправе (МДУЛС) у сарадњи са Сталном конференцијом градова и општина (СКГО) као имплементационим партнером. Тело за уговарање свих пројеката грант шеме је Министарство финансија, односно Сектор за уговарање и финансирање програма из средстава Европске уније (ЦФЦУ).

**Циљ пројекта** је допринети већој ефикасности, делотворности и транспарентности јавне администрације и учини је ближом пословној заједници и грађанима, кроз унапређење управљања локалном јавном имовином у Општинама: Топола, Рековац и Лапово. Унапређено управање имовином на локалном нивоу даље ће позитивно утицати на укупан бржи локални друштвено-економски развој ових општина.

Шта ће све пројекат омогућити?

Општине Топола и Рековац унапредиће већ уведен систем за управљање локалном јавном имовином. Општина Лапово по први пут ће увести систем за управљање локалном јавном имовином. У Тополи и Рековцу биће унапређене, а у Лапову успостављене организационе и административне структуре и интерне процедуре за управљање имовином, биће развијени информационо – комуникациони капацитети, и успостављена, односно унапређена финансијска евиденција јавне имовине. Коначно, други важан исход пројекта биће да локална јавна имовина, буде пописана, евидентирана и регистрована као јавна својина локалних самоуправа.

Уводни догађај је организован у Визиторском центру са циљем да јавности представимо пројекат „Ефикасно управљање локалном јавном имовином“, као и да развијамо дијалог у локалној заједници на тему значаја и користи од системског управљања имовином за локални друштвено-економски развој.

На уводном догађају, скупу су се обратили највиши званичници Општине Топола, Председник општине Драган Живановић и Председник супштине општине Драган Јовановић, Генерални сакретар Сталне конференције градова и општина Ђорђе Станичић, заменица председника општине Лапово МИрела Раденковић, као и Начелница општинске управе општине Рековац Слађана Глишић. Пројекат су представили менаџер пројекта Немања Јовичић и Немања Костић представним одељења за урбанизам Општине Топола. На скупу су учествовале заинтересоване стране, представници јавно комуналних предузећа и медија из све три партнерске општине.

Догађај је искоришћен да се обезбеди максимални ниво међу институционалне сарадње у циљу што ефикасније имплементације пројекта и постизања максималних резултата.

С поштовањем, Општина Топола

Драган Живановић

У Тополи, 27.03.2019. Председник Општине